text: Col·lecció: Narratives, núm. 50
  ISBN: 978-84-15002-28-4
  Los Angeles no és un destí de vacances per a la Judit Bonjoch. Hi viatja empesa per l'esperança de retrobar-hi la Marta, la seva germana gran, desapareguda fa tretze anys. Perquè... com es pot conviure amb el record fantasmal d'una germana ni morta ni viva, només absent?
  Crònica de la presentació - El Punt
  Vídeo de la presentació a l'Abacus de Terrassa
  Ressenya del bloc de la Llibreria L'illa
  Entrevista a Rubèn Intente
  Crítica del llibre a Nervi.cat
  Rubèn Intente contesta un qüestionari de la Biblioteca Pere Blasi
  Nascut a Castellar del Vallès el 1971, és llicenciat en filosofia i lletres per la UAB. Diu que solia entrar a les classes de Hegel amb el Mundo Deportivo sota el braç per protegir-se d'un excés d'abstracció. Pel seu onze titular no dubta a triar Plató abans que Aristòtil, Dostoievski abans que Tolstoi, Bach abans que tothom, el Picasso blau abans, molt i molt abans que el cubista, i... ¿Lennon abans que Jagger? Aquí caldria avisar en Richards per orientar el desempat.
  A principis dels 90 neix Pintada en Blau, un grup de rock progressiu del qual forma part des d'aleshores fins avui. Però en tot projecte compartit abunden les discussions mentre que escriure és cosa d'un de sol. Col·laborant com a cronista de grisors a la revista virtual paperdevidre es comença a perfilar la seva vocació de novel·lista i amb la publicació de Mapa mut, el seu itinerari errant sembla que troba un primer punt d'aturada.
  Viu a Terrassa amb els seus fills i l'Anna i dóna classes de filosofia als Salesians de Sarrià. És tot.